CONVOCATÒRIA DEL PREMI DE LA UNIVERSITAT D'ALACANT A LA COEDUCACIÓ I LA PROMOCIÓ DE LA IGUALTAT EN L'ÀMBIT DE L'EDUCACIÓ SECUNDÀRIA I POSTSECUNDÀRIA NO SUPERIOR - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/55376)
  + [Valencià](/va/acuerdo/55723)






Selector de idioma

Leer

* [Español](/es/acuerdo/55911)
* [Valencià](/va/acuerdo/55498)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL PREMI DE LA UNIVERSITAT D'ALACANT A LA COEDUCACIÓ I LA PROMOCIÓ DE LA IGUALTAT EN L'ÀMBIT DE L'EDUCACIÓ SECUNDÀRIA I POSTSECUNDÀRIA NO SUPERIOR[Butlletí Oficial Universitat d'Alacant](/ca/Publicacion)
=========================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL PREMI DE LA UNIVERSITAT D'ALACANT A LA COEDUCACIÓ I LA PROMOCIÓ DE LA IGUALTAT EN L'ÀMBIT DE L'EDUCACIÓ SECUNDÀRIA I POSTSECUNDÀRIA NO SUPERIOR

Data d'aprovació
:   17/01/2025

Data de publicació
:   20/01/2025

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/55632)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/55517)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/55216)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL PREMI DE LA UNIVERSITAT D'ALACANT A LA COEDUCACIÓ I LA PROMOCIÓ DE LA IGUALTAT EN L'ÀMBIT DE L'EDUCACIÓ SECUNDÀRIA I POSTSECUNDÀRIA NO SUPERIOR&url=https://www.boua.ua.es/va/acuerdo/55680)

**Títol:** CONVOCATÒRIA DEL PREMI DE LA UNIVERSITAT D'ALACANT A LA COEDUCACIÓ I LA PROMOCIÓ DE LA IGUALTAT EN L'ÀMBIT DE L'EDUCACIÓ SECUNDÀRIA I POSTSECUNDÀRIA NO SUPERIOR

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 17 de gener de 2025

CONVOCATÒRIA DEL PREMI DE LA UNIVERSITAT D'ALACANT A LA COEDUCACIÓ I LA PROMOCIÓ DE LA IGUALTAT EN L'ÀMBIT DE L'EDUCACIÓ SECUNDÀRIA I POSTSECUNDÀRIA NO SUPERIOR

1.  Objecte de la convocatòria i procediment de concessió

El Premi de la Universitat d'Alacant a la coeducació i a la promoció de la igualtat en l'àmbit de l'educació secundària i postsecundària no superior (d'ara endavant, Premi "UA-Coeducació") és una mostra del compromís de la Universitat d'Alacant amb la promoció de la igualtat de gènere en la societat, com també del reconeixement de la formació secundària i postsecundària no superior com un àmbit en què la integració d'aquest valor adquireix una rellevància especial, perquè acull joves, homes i dones, en l'etapa vital en què comencen a assentar-se els valors ètics i les vocacions professionals que els acompanyaran en l'edat adulta.

El Premi "UA-Coeducació" dona compliment a l'acció A1.29 del IV Pla d'Igualtat de Dones i Homes en la UA (2022-2025): «Reconèixer els centres educatius no universitaris de la província d'Alacant que implementen projectes coeducatius en els quals es promoga la igualtat de gènere en diferents disciplines i professions».

L'objecte d'aquesta convocatòria és la concessió, en règim de concurrència competitiva, d'un premi per a reconèixer experiències, materials curriculars i de suport, propostes pedagògiques i tots aquells treballs innovadors l'objectiu dels quals siga fomentar la igualtat, la coeducació, la prevenció de la violència contra les dones i l'impuls de les vocacions de les xiquetes i joves en disciplines vinculades a les ciències, la tecnologia, l'enginyeria i les matemàtiques (STEAM), en l'àmbit dels centres educatius de secundària i postsecundària no superior: ESO, Batxiller, i Formació Professional Bàsica i de Grau Mitjà.

2.  Requisits de les persones beneficiàries

Podran optar a aquest premi les docents i els docents dels Centres d'Educació Secundària Obligatòria, Batxillerat i Formació Professional (Bàsica i de Grau Mitjà) de la província d'Alacant sostinguts amb fons públics, que hagen desenvolupat projectes que responguen a l'objecte i la finalitat del premi i compten amb l'aval de la direcció del centre.  Poden optar al premi projectes docents implementats a partir del curs 2022-23.

Els centres que es presenten al Premi ho faran amb un únic projecte, sense menyscapte que puguen presentar-se en successives convocatòries amb el mateix projecte (si no fora premiat) o amb altres diferents, sempre que complisquen els requisits establits.

3.  Dotació del premi

El Premi "UA-Coeducació" consisteix en una placa distintiva amb el nom del centre educatiu premiat. Així mateix, es farà lliurament al professorat participant d'un diploma acreditatiu.

El lliurament del premi es durà a terme a les instal·lacions del centre educatiu premiat, amb la presència de la vicerectora o el vicerector responsable d'Igualtat de Gènere. La data s'acordarà amb la Universitat d'Alacant i tindrà lloc en el marc de la commemoració del Dia Internacional de les Dones, preferentment al llarg del mes de març de 2025.

4.  Termini i procediment de presentació de sol·licituds

4.1. Termini de presentació

El termini de presentació de candidatures s'obrirà a partir de l'endemà de la publicació en el BOUA fins al 28 de febrer de 2025.

4.2. Procediment de presentació

Es presentarà una memòria detallada del projecte educatiu, materials curriculars o innovacions educatives que opten al premi, i que poden consistir en: projectes d'innovació docent, patis inclusius, reelaboració de materials docents, activitats de prevenció de les violències masclistes digitals, o qualsevol altre que s'inscriga en l'àmbit de la promoció de la igualtat entre dones i homes, objecte del premi.

La memòria reunirà les característiques següents:

Ocuparà un màxim de 40 pàgines numerades, que inclouran els annexos, en grandària A4, amb un interlineat senzill i utilitzant el tipus de lletra Arial, grandària d'11 punts. La memòria es presentarà en format PDF i es podran incloure fotografies i gràfics en format PNG o JPG.

Tindrà les seccions següents:

- Portada, que inclourà la informació següent:

·        Nom del projecte amb què s'opta al premi

·        Nom i cognoms de la persona responsable del projecte (telèfon de contacte, correu electrònic de contacte)

·        Nom del centre educatiu a què pertany (telèfon de contacte, correu electrònic de contacte)

·        Nivell educatiu implicat en el projecte (Educació Secundària Obligatòria (ESO), Batxillerat, Formació Professional Bàsica o Formació Professional de Grau Mitjà)

·        Índex (amb paginació).

- Document que avala la presentació del projecte al Premi "UA-Coeducació", signat pel director o la directora del centre.

- Resum de la vida del centre, amb un màxim de dues pàgines: dades de la història d'aquest, entorn social, nombre de grups i d'alumnat, personal que presta serveis, plans i projectes significatius que s'estiguen desenvolupant o s'hagen desenvolupat els últims anys.

- Participació i implicació en el projecte dels òrgans de coordinació docent i de representació.

- Relació completa del professorat que hi participa, indicant-ne el nivell educatiu, el càrrec i la responsabilitat en les actuacions, si escau.

- Descripció completa de les actuacions que constitueixen el projecte, material o innovació que s'han desenvolupat en què s'incloga:

·       Punt de partida: Justificació del projecte i objectius d'aquest, partint d'una avaluació inicial i tenint en compte la realitat i les necessitats del centre i del seu entorn.

·       Accions, procediments i recursos, lligats de manera clara i indubtable a la finalitat d'aquests premis, tant presencials com virtuals, que s'han posat en pràctica per a desenvolupar el projecte en el centre, assenyalant amb claredat els àmbits en què s'ha actuat: coneixement d'altres realitats, participació de la comunitat educativa, participació de l'entorn productiu en el cas de la Formació Professional, creació de materials (tant fungibles com virtuals), etc.

·       La temporalització de l'actuació, el pla de seguiment i l'avaluació.

·       Implicació de la comunitat educativa i de l'entorn del centre en les actuacions dutes a terme: del professorat, de l'alumnat, de les famílies, d'un altre personal i instàncies externes al centre (institucions i entitats col·laboradores) que han participat en la planificació i el desenvolupament.

·       Les mesures empreses per a difondre el projecte, material o innovació de què es tracte.

·       Valoració dels resultats i els beneficis aconseguits, especificació dels instruments utilitzats, els agents que han intervingut i les conclusions obtingudes.

·       Aplicabilitat a les aules i transferència a altres centres educatius.

·       Projectes d'actuació per al futur a conseqüència del treball fet.

·       Qualsevol altra informació que es considere necessària.

La documentació es presentarà de manera telemàtica a través del tràmit d'instància genèrica disponible en l'aplicació UA-Cloud, dirigit a la Unitat d'Igualtat, i s'hi indicarà amb claredat que la seua finalitat és participar en la convocatòria del Premi "UA-Coeducació".

5.  Criteris d'adjudicació

Per a la valoració dels projectes, materials o innovacions que es presenten, es tindran en compte els criteris següents i la sua puntuació corresponent:

a) Caràcter innovador pel contingut o metodologia i possibilitat de posada en pràctica. Fins a 10 punts.

b) Objectius precisos i concrets. Fins a 10 punts.

c) Coherència del treball en relació amb el compliment dels objectius perseguits. Fins a 10 punts.

d) Foment en l'alumnat de les habilitats per a la identificació d'estereotips sexistes en els itineraris educatius o formatius. Fins a 10 punts.

e) Avaluació del compliment dels objectius i anàlisi dels resultats esperats. Fins a 10 punts.

f) Treball en equip i implicació en el treball del claustre de professors i professores. Fins a 10 punts.

g) Implicació de l'alumnat, de les famílies, de l'entorn del centre educatiu o formatiu o de l'entorn productiu. Fins a 10 punts.

i) Aplicabilitat a les aules i transferència a altres centres educatius. Fins a 10 punts.

j) Contribució a l'adquisició d'habilitats en l'alumnat per a comprendre i respectar la igualtat entre els sexes. Fins a 10 punts.

k) Potencialitat del treball per a afavorir canvis cognitius, afectius i de conducta, que ajuden a superar els diferents components de la discriminació per sexe. Fins a 10 punts.

6.  Òrgan gestor i Comissió de Valoració

6.1. Òrgan gestor

L'òrgan gestor de la convocatòria, el Vicerectorat d'igualtat, inclusió i responsabilitat social, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència és la Unitat d'Igualtat, contacte: [qnzmyc.bczicqil@ut.sg](file:///C:/Users/USUARIO/AppData/Local/Temp/Rar$DIa12668.44092/okimje.itukewtt@dy.ze).

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistida de la seua petició prèvia resolució que haurà de ser dictada en els termes previstos legalment.

6.2. Comissió de Valoració

Es constituirà una Comissió per a avaluar les sol·licituds admeses i fer l'informe de valoració.

La Comissió tindrà la composició següent:

Presidència:

·       La vicerectora d'Igualtat, Inclusió i Responsabilitat Social de la UA, o persona en qui delegue.

Secretaria:

·       La directora del Secretariat de Diversitat, o persona en qui delegue.

Vocals:

·       El vicerector d'Estudis, o persona en qui delegue.

·       Una o un representant d'igualtat de gènere en l'equip deganal de la Facultat d'Educació, o persona en qui delegue.

·       Una persona experta en l'àmbit de la coeducació, que pertanya a l'Institut Universitari d'Investigació en Estudis de Gènere de la UA.

Les membres i els membres de la Comissió de Valoració signaran un document d'absència de conflicte d'interessos.

7.  Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es faran en l'adreça web <https://web.ua.es/va/unidad-igualdad/5-convocatories-i-premis/premie-ua-coeducacio/premi-ua-coeducacio.html>, que substitueix la notificació a les persones interessades i produeix els mateixos efectes.

La proposta de resolució provisional del premi es publicarà a partir del 10 de març de 2025. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents, davant de l'òrgan gestor.

Transcorregut aquest termini i, si escau, resoltes les al·legacions presentades, la rectora dictarà la resolució definitiva de concessió.

8.  Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada podrà exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els seus drets i la Política de Privacitat de la Universitat d'Alacant, podrà ser consultada en l'enllaç següent: <https://seuelectronica.ua.es/va/privadesa.html> podrà, així mateix, posar-se en contacte amb el delegat de Protecció de Dades a través de l'adreça [mrh@pg.uu](mailto:noj@mj.ra).

9.  Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, d'universitats, i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant del rectorat, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 17 de gener de 2025

La rectora

P. d. de signatura, la vicerectora d'Igualtat, Inclusió i Responsabilitat Social (Resolució de 19 de desembre de 2024)

Carmen Vives Cases





[Carretera Sant Vicent del Raspeig s/n  
03786 Sant Vicent del Raspeig - Alacant  
 Tel. 21 372 4414 - Fax 89 642 4062](https://www.google.es/maps/@38.690558,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12495&trk=tyah&trkInfo=tarId%6I8323925320162%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)